
A NATO csatlakozással járó kötelezettségek Magyarország számára

TMDK dolgozatom témája a NATO (North Atlantic Treaty Organisation, Észak-atlanti Szerződés Szervezete) és Magyarország kapcsolatára épül.
A NATO tevékenységének általános ismertetése mellett kitérek az ország NATO-n belül elfoglalt szerepére, a tagsággal járó kötelezettségek, elsősorban a Magyarország számára kötelező bel- és külföldi gyakorlatokra és a külszolgálatokra egyaránt. Hazánk 1999-es NATO csatlakozása révén bizonyos kötelezettségei vannak a Szövetség iránt, amelyekről csak elvétve lehet hallani, legtöbbször tragédiák kapcsán. Gondolok itt a missziókban elszenvedett sérülésekre, halálozásokra, ami szerencsére ritka. Ezeket a külszolgálatokat és azoknak a költség tényezőit /összetevőit/ szeretném közelebb hozni az „átlagember” számára, aki nincs közvetlen kapcsolatban a honvédséggel, de magyar állampolgárként tudnia kellene, ezeknek a kötelezettségeknek az anyagi és az emberi vonzatairól, illetve arról, milyen hősies munkát végeznek a katonák – akik a haza szolgálatára esküdtek – határainkon kívül, legyen szó békefenntartásról vagy humanitárius segítségről.

